ברלין

‏ ‏ ברלין (בגרמנית: Berlin) היא עיר הבירה של גרמניה והעיר המאוכלסת יותר במדינה. ברלין היא המרכז של מטרופולין סואן שמכיל בסביבות חמישה מיליון תושבים. העיר הקוסמופוליטית נודעת בזכות ההיסטוריה העשירה שלה, התרבות המגוונת שלה והאווירה השוקקת שלה. ברלין היא כיום העיר הגדולה ביותר באיחוד האירופי. לברלין היסטוריה עשירה, ולעיר היה תפקיד מרכזי בעיצוב התרבות, הפוליטיקה והכלכלה של אירופה. למרות שברלין חוותה תקופות סוערות לאורך ההיסטוריה, ברלין צמחה באופן ניכר עם השנים והפכה לאחד המרכזים הכלכליים החשובים והמשגשגים ביותר באיחוד האירופי. לברלין אתרים היסטוריים רבים בהם המבקרים יכולים ללמוד על העבר הסוער של העיר, כולל שער ברנדנבורג שהיא אנדרטה היסטורית שהפכה לסמל לחוסן והאחדות של העיר והאנדרטה של חומת ברלין אשר מהווה תזכורת נוקבת לזמנים בהם העיר הייתה מפוצלת בעת המלחמה הקרה. לחובבי אמנות מומלץ במיוחד לבקר באי המוזיאונים. הקומפלקס הייחודי אשר כולל חמישה מוזיאונים מציג אוסף עצום של יצירות אמנות ופריטים היסטוריים רבים מרחבי העולם, כולל פריטים עתיקים ממצרים ופסלים קלאסיים. ברלין ידועה גם בזכות הסצנה הקולינרית שלה, אשר כוללת בין היתר מגוון מאכלים מהמטבח הגרמני המסורתי וכמו גם מנות בין-לאומיות רבות. המבקרים יכולים ליהנות מארוחה טעימה באחת מהמסעדות, בתי הקפה ושוקי האוכל הרבים הפזורים ברחבי העיר. לברלין נודעת גם בזכות סצנת המוזיקה שלה וסצנת חיי הלילה התוססת שלה. העיר מכילה אולמות מוזיקה ומועדונים רבים בהם נוהגים לנגן מגוון רחב של סגנונות מוזיקליים, ממוזיקה קלאסית ועד טכנו. פסטיבל הסרטים הבין-לאומי השנתי של ברלין הוא גם אירוע פופולרי בולט בעיר אשר מושך אליו מדי שנה חובבי קולנוע רבים מרחבי העולם. העיר מכילה גם פארקים ומרחבים ירוקים רבים בהם המבקרים יכולים לקחת מעט הפסקה מהמולת העיר. הפארק הגדול טיירגארטן אשר ממוקם בלב העיר הוא אחד מהפארקים הפופולריים ביותר בברלין. מתוך הכרה בחשיבותם התרבותית וההיסטורית, אונסק"ו הכריזה בעבר על שני אתרי מורשת עולמית בברלין - הארמונות והגנים של ברלין ופוטסדאם, ואי המוזיאונים. == אזורי העיר == == רקע כללי == === רקע היסטורי === האזכור הכתוב הראשון של העיר, היה לגבי יישוב שהתקיים בדרום אי המוזיאונים של ימינו, מתוארך ל-1237. עם הכתרת פרדריך הראשון ב-1701 כמלך פרוסיה, הפכה ברלין לבירתה של פרוסיה. לאחר סוף מלחמת העולם הראשונה ב-1918, הוקמה בגרמניה רפובליקת ויימאר וברלין הוכרה כבירת הרפובליקה החדשה. לאחר שהנאצים נבחרו ב-1933, הפכה ברלין לבירת הרייך השלישי. הנאצים השתמשו באולימפיאדה שנערכה ב-1936 בברלין לצורכי תעמולה. בנוסף לכך ערכו הנאצים תוכניות לבנייה מחדש של ברלין כ"גרמניה, בירת העולם". במהלך המלחמה חלקים גדולים מן העיר נחרבו עקב ההפצצות והלחימה ברחובות. לאחר כיבוש העיר בידי הצבא האדום נכנעו הגרמנים ב-1945. ברלין חולקה לארבעה חלקים, בדומה לאזורי הכיבוש שלפיהם חולקה גרמניה כולה. החלקים של בעלות הברית המערביות (ארצות הברית, בריטניה וצרפת) יצרו את מערב ברלין בעוד שהחלק של ברית המועצות יצר את ברלין המזרחית שהייתה לבירת גרמניה המזרחית. ההבדלים הגדולים בין הגישה הפוליטית של בעלות הברית המערביות לבין הגישה הסובייטית הובילו את ברית המועצות ששלטה על האזור סביב ברלין, להכריז על סגר על ברלין, סגר כלכלי שהוטל על ברלין המערבית מ-1948 עד 1949. בעלות הברית המערביות התגברו על הסגר באמצעות רכבת אווירית. הסכסוך בין המערב למזרח הוביל להקמתה של חומת ברלין ב־13 באוגוסט 1961 מסביב למערב העיר. נפילת חומת ברלין ב־9 בנובמבר 1989 הייתה הסמל לסיום המלחמה הקרה. ב-1991 הצביע הבונדסטאג להשיב את הבירה הגרמנית לברלין עד שנת 1999. === דמוגרפיה === בברלין כ-3.5 מיליון תושבים (נכון ל-2011) בשטח של 891.75 קמ"ר. כך, צפיפות האוכלוסייה של האזור מסתכמת ב-3,850 תושבים לקמ"ר. גילם הממוצע של תושבי ברלין הוא 41.7 שנה (נכון ל-2004). 457,806 (13.5%) מהתושבים הם זרים עם אזרחות מ-185 מדינות. מתוכם 250,000 מטורקיה (הקהילה הטורקית הגדולה ביותר בעולם מחוץ לטורקיה) וכ-36,000 מהמדינה השכנה פולין. השפות הזרות המדוברות ביותר בברלין לצד גרמנית הן טורקית, ערבית, רוסית ופולנית. כנגזרת מרישום כ-60% מהתושבים כחסרי דת, מוגדרת ברלין כבירת האתאיזם באירופה. 19.4% מהתושבים הם נוצרים פרוטסטנטים, 9.4% נוצרים קתולים, 2.7% נוצרים המשתייכים לכנסיות אחרות ו-8.8% מוסלמים. פחות מ-0.3% מתושבי ברלין רשומים כיהודים. === כלכלה === התוצר המקומי הגולמי של ברלין הסתכם בשנת 2010 ב־94.7 מיליארד אירו. תיירות מהווה מקור הכנסה משמעותי בברלין ובשנת 2011 הגיעו לעיר כ-10 מיליון תיירים. בניגוד לערי בירה אחרות באירופה, כמו לונדון, פריז ומדריד, או ליתר חלקי גרמניה, נחשבת עלות המחיה בברלין לנמוכה. שכר הדירה הממוצע בברלין שווה לכשני שלישים מזה שבקלן, ולכמחצית מזה שבמינכן. ברלין היא מהעניות שבערי גרמניה, סובלת מחוב חיצוני ושיעור האבטלה ומקבלי קצבאות הסעד בה גבוה מאוד, בין היתר בגלל הנסיבות הכלכליות והדמוגרפיות של איחוד העיר לאחר נפילת חומת ברלין. === תרבות === ברלין היא אחת מבירות התרבות האירופיות, ובה 48 מוזיאונים ממלכתיים ועוד עשרות מוזיאונים פרטיים. בעיר פועלות בין השאר הפילהרמונית של ברלין והתזמורת הסימפונית של ברלין, כמו גם שלושה בתי אופרה. ב-1988 נבחרה העיר להיות "בירת התרבות האירופית". בברלין ארבע אוניברסיטאות ו-14 מכללות, בהן לומדים כ-140 אלף סטודנטים. === אקלים === בברלין שורר אקלים אוקיאני ממוזג, הכולל קיץ חם וחורף קר. בחורף, הטמפרטורות בלילה בדרך כלל נופלות מתחת לאפס, ושלג הוא עניין שבשגרה, אם כי רק לעיתים נדירות השלג מצטבר ליותר מכמה ימים. הקיץ הוא בדרך כלל נעים ונוח, עם טמפרטורות שמגיעות בשעות היום ללמעלה מ-20 מעלות, והטמפרטורות בלילה, בדרך כלל לא יורדות מ-10 מעלות. == מוקדי עניין == תוכלו לקרוא אודות מוקדי עניין בולטים ברחבי העיר במדריכי המשנה העוסקים באזורי העיר. === אזורי התיירות הבולטים === אתרים תיירותיים פזורים על פני העיר ברלין כולה, אך אתרים כאלו מרוכזים בשני מחתמים מרכזיים באופן מיוחד: אי המוזיאונים (Museumsinsel) - אי הנמצא במרכז ברלין, בלב נהר השפרה. בחלקו הצפוני של האי מצויים מספר רב של מוזיאונים, ביניהם אפשר למנות את מוזיאון בודה (Bodemuseum), מוזיאון פרגמון (Pergamonmuseum), המוזיאון הישן (Altes Museum), המוזיאון החדש (Neues Museum) והגלריה הלאומית הישנה (Alte Nationalgalerie). מלבד מוזיאונים, במקום יש גם אתרים חדשים, כגון הקתדרלה של ברלין (Berliner Dom). אזור פארק טירגארטן (Tiergarten) - ממוקמם ממערב לאי המוזיאונים. בלב הפארק מצוי עמוד עמוד הניצחון של ברלין (Siegessäule), וסביב האתר ממוקמים שלל אתרים חשובים, כמו בניין הרייכסטאג (Reichstag), בית תרבויות העולם (Haus der Kulturen der Welt), גן החיות של ברלין (Zoologischer Garten Berlin), הגלריה הלאומית החדשה (Neue Nationalgalerie), ארמון בלוו (Schloß Bellevue), האנדרטה לזכר יהודי אירופה שנרצחו (Denkmal für die ermordeten Juden Europas) ושער ברדנבורג (Brandenburger Tor). בנוסף, סביב הפארק ממוקמים גם כמה ממרכזי הקניות הגדולים של העיר: קאופהאוס דס וסטנס (KaDeWe - Kaufhaus des Westens), אירופה סנטר (Europa-Center) ומרכז סוני (Sony Center). שני אזורים אלו, מחוברים באמצעות רחוב אינטר דן לינדן (Unter den Linden), שדרה ששימשה כמרכז ההיסטורי של ברלין. השדרה נמתחת מפארק טירגארטן דרך פאריזר פלאץ ושער ברנדנבורג בקצה האחד, ועד לאי המוזיאונים, בקצה האחר. == פעילויות == תוכלו לקרוא עוד אודות פעילויות בולטות ברחבי העיר במדריכי המשנה העוסקים באזורי העיר. === פסטיבלים ואירועים שנתיים === פסטיבל הסרטים הבין-לאומי של ברלין - מתקיים בכל שנה בפברואר. האירוע התרבותי החשוב ביותר בעיר ואחד מחשובי פסטיבלי הסרטים בעולם. בפסטיבל האחרון, נמכרו 250,000 כרטיסים ו-400 סרטים הוקרנו. בפסטיבל, הכרטיסים זולים וקלים יחסית להשגה. בסופו מוענק פרס "דוב הזהב" לסרטים המצטיינים. == קניות == תוכלו לקרוא אודות מרכזי קניות וחנויות בולטות ברחבי העיר במדריכי המשנה העוסקים באזורי העיר. == אוכל == המטבח הברלינאי הוא מטבח הרווי במאכלים חמים ומושפע בעיקר מן המטבח המזרח אירופי. בין המאכלים המזוהים עם העיר, אפשר למנות את האייסביין (Eisbein) - פיסה משוק חזיר, המוגשת עם מחית אפונה וכרוב חמוץ; הבולטה (Boulette) - קציצת בשר, המהוות אוכל רחוב טיפוסי; הסוליאנקה (Soljanka) - אחת מתרומותיו של המטבח המזרח אירופי למטבח המזרח גרמני: מרק בשר וירקות עם עגבניות ופלפלים; ועוד מאכלים רבים אחרים. תוכלו לקרוא אודות מסעדות בולטות ברחבי העיר במדריכי המשנה העוסקים באזורי העיר. == שתייה וחיי לילה == תוכלו לקרוא אודות בתי קפה, פאבים ומועדונים בולטים ברחבי העיר במדריכי המשנה העוסקים באזורי העיר. == לינה == תוכלו לקרוא אודות אפשרויות לינה בולטות ברחבי העיר במדריכי המשנה העוסקים באזורי העיר. == הגעה == === בטיסה === נמל התעופה בברלין הוא ׳׳ברלין ברנדבורג׳׳ [1]. הנמל שוכן מדרום לאזור שבו היה נמל התעופה הקודם ׳׳שוננברג׳׳, ובשנת 2020 נפתח והחליף את נמלי התעופה הקודמים, עם כמה שינויים קטנים- טרמינל 5 נסגר. הרכבת הקלה שמספרה s-9 או s-45 נוסעת לנמל התעופה וממנו. === ברכבת === תחנת הרכבת המרכזית של ברלין היא ׳׳ברלין האופטבנהוף׳׳[2]. התחנה נפתחה בשנת 2006, ועוצרות בה כל רכבות האקספרס (ICE) וכל הרכבות הבין-עירוניות (IC) רכבות בין-מדינתיות למדינות הסמוכות וכמו כן גם יש שם תחנת רכבת קלה בתוך ברלין ותחנת רכבת תחתית. === באוטובוס === תחנת האוטובוס המרכזית בברלין היא ׳׳אומניבוסבאנהוף ברלין׳׳ [3] ויוצאים ממנה ומגיעים אליה אוטובוסים בין-עירוניים ואפילו בין מדינתיים. התחנה נמצאת בשכונת סיטי וסט במערב ברלין, וניתן להגיע אליה באוטובוס עירוני, ברכבת קלה או ברכבת תחתית === במכונית === === בדרך הים === == תחבורה בעיר == === ברכבת === === ברכבת התחתית === === בחשמלית === === באוטובוס === === באופניים === == חשוב לדעת == === שגרירות ישראל === ישראלשגרירות ישראל בגרמניה‏ , ‎כתובת: AUGUSTE VICTORIA STR. 74-75, ברלין, גרמניה.‏, ☎ ‎49 30 89045500. ‏ שעות פעילות: שני-חמישי: 09:30-13:00; שישי: 09:00-12:30. === סכנות פוטנציאליות === === נגישות תקשורתית === רשת אינטרנט אלחוטית חינמית, מכסה את מרבית חלקיה של ברלין. מידע נוסף לגבי רשת האינטרנט החופשית שבעיר, תוכלו לראות כאן. בתי קפה אינטרנט אפשר למצוא בקלות בכל ברלין. ובנוסף, מספר גבוה של ברים, בתי מלון ומסעדות, מציעים אינטרנט אלחוטי ללא תשלום עבור הלקוחות שלהם. == יעדים סמוכים בולטים == דרזדן - לייפציג - == ראו גם == == הערות שוליים ==